62019TO0022_INF
Διάταξη του Γενικού Δικαστηρίου (έκτο τμήμα) της 25ης Ιουνίου 2020 –Noguer Enríquez κ.λπ. κατά Επιτροπής
(Υπόθεση T‑22/19)
«Αγωγή αποζημιώσεως – Νομισματική συμφωνία μεταξύ της Ευρωπαϊκής Ένωσης και του Πριγκιπάτου της Ανδόρας – Προβαλλόμενη αμέλεια της Επιτροπής ως προς το περιεχόμενο της συμφωνίας – Προβαλλόμενη αμέλεια της Επιτροπής ως προς την παρακολούθηση της εφαρμογής της συμφωνίας – Αγωγή προδήλως στερούμενη νομικού ερείσματος»
1.
Αγωγή αποζημιώσεως – Αντικείμενο – Αίτημα αποκαταστάσεως ζημίας που μπορεί να καταλογιστεί στην Ένωση – Αρμοδιότητα του δικαστή της Ένωσης – Αίτημα αποκαταστάσεως λόγω ζημίας που προξένησαν οι εθνικές αρχές – Αρμοδιότητα των εθνικών δικαστηρίων
(Άρθρα 268 και 340, δεύτερο εδάφιο, ΣΛΕΕ)
(βλ. σκέψεις 22, 23)
2.
Εξωσυμβατική ευθύνη – Προϋποθέσεις – ʹΕλλειψη νομιμότητας – Ζημία – Αιτιώδης συνάφεια – Μη συνδρομή μιας εκ των προϋποθέσεων – Απόρριψη της αγωγής αποζημιώσεως στο σύνολό της
(Άρθρο 340, δεύτερο εδάφιο, ΣΛΕΕ)
(βλ. σκέψεις 32-36)
3.
Εξωσυμβατική ευθύνη – Προϋποθέσεις – Κανονιστική πράξη που ενέχει επιλογές οικονομικής πολιτικής – Κατάφωρη παράβαση υπέρτερου κανόνα δικαίου που προστατεύει τους ιδιώτες – Νομισματική συμφωνία μεταξύ της Ευρωπαϊκής Ένωσης και του Πριγκιπάτου της Ανδόρας – Αρχές της επιμέλειας, της χρηστής διοικήσεως, της απαγορεύσεως των διακρίσεων, της δικαιολογημένης εμπιστοσύνης και δικαίωμα πραγματικής προσφυγής – Παραβίαση και προσβολή – Δεν υφίσταται – Δεν θεμελιώνεται ευθύνη
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 20, 21, 41 και 47)
(βλ. σκέψεις 48-54, 97-100)
4.
Εξωσυμβατική ευθύνη – Προϋποθέσεις – Κανονιστική πράξη που ενέχει επιλογές οικονομικής πολιτικής – Κατάφωρη παράβαση υπέρτερου κανόνα δικαίου που προστατεύει τους ιδιώτες – Νομισματική συμφωνία μεταξύ της Ευρωπαϊκής Ένωσης και του Πριγκιπάτου της Ανδόρας – Ευχέρεια της Επιτροπής στο πλαίσιο παρακολουθήσεως της εφαρμογής της εν λόγω συμφωνίας – Παράβαση – Δεν υφίσταται – Δεν θεμελιώνεται ευθύνη
(βλ. σκέψεις 62-74)
5.
Εξωσυμβατική ευθύνη – Προϋποθέσεις – ʹΕλλειψη νομιμότητας – Μη κίνηση εκ μέρους της Επιτροπής διαδικασίας λόγω παραβάσεως – Γεγονός το οποίο δεν συνιστά παράνομη πράξη
(Άρθρο 17 ΣΕΕ· άρθρο 258 ΣΛΕΕ)
(βλ. σκέψεις 78-87, 101)
Αντικείμενο
Αίτημα βασιζόμενο στο άρθρο 268 ΣΛΕΕ για αποκατάσταση της ζημίας που οι ενάγοντες ισχυρίζονται ότι υπέστησαν, αφενός, λόγω της αμέλειας της Επιτροπής κατά την παρακολούθηση της εφαρμογής της νομισματικής συμφωνίας που συνήφθη στις 30 Ιουνίου 2011 μεταξύ της Ευρωπαϊκής Ένωσης και του Πριγκιπάτου της Ανδόρας και, αφετέρου, λόγω της αμέλειας που επέδειξε η Επιτροπή ως προς το περιεχόμενο της συμφωνίας αυτής.
Διατακτικό
Το Γενικό Δικαστήριο διατάσσει:
1)
Απορρίπτει την αγωγή.
2)
Καταδικάζει τους Roser Noguer Enríquez, TB, Successors d’Higini Cierco García, SA και Cierco Martínez 2 2003, SL, στα δικαστικά έξοδα.